# Poesie (Porta)/82 - AL SUR TOMMAS GROSS A TREVIJ. Milan, 21 agost 1816

../81 - Subet che sevem sett a on tavolin ../83 - ON FUNERAL IncludiIntestazione 27 settembre 2008 75% poesie
Poesie Carlo Porta XIX secolo CC BY-SA 3.0 GFDL //it.wikisource.org/w/index.php?title=Poesie_(Porta)/82_-_AL_SUR_TOMMAS_GROSS_A_TREVIJ._Milan,_21_agost_1816&oldid=- 20110419162100 //it.wikisource.org/w/index.php?title=Poesie_(Porta)/82_-_AL_SUR_TOMMAS_GROSS_A_TREVIJ._Milan,_21_agost_1816&oldid=- 20110419162100
AL SUR TOMMAS GROSS A TREVIJ Milan, 21 agost 1816
Ve scrivi quatter vers ambrosian mezz longh mezz curt, inscì come Dio voeur, talis qualis me sponten in del coeur e passen in la man. In sta manera vegni soeuli soeuli5 a div i mee reson come in scarliga, resparmi la fadiga, e me van i mee coss mej che né on oeuli. E poeù sto sfros che foo a l’Abaa Giavan el me va in sangu e el me someja bon10 pussee che a on tabaccon ona presa de foeuja de Lugan. N’eel deffatt on guston a faghela a sti fioeuj de settimana, a sti prepotenton15 che se creden la scuma di sapient domà perché hin parent del boffacrusca de la cà Brentana? Però intant, el mè Gross, che mì me scarpi el goss, lor coj soeu astuzzi20 hin fors adree a cattà el luzzi gambuzzi che ghe ong la cusina e ghe paga la crusca per farina. Donca vegnimm a nun: Chi è matt, sò dagn; e cazzincula al sur Abaa e Compagn.25 Oh che cara, oh che bella, oh che stupenda vitta scialosa che te fee, o Tommas! Se te vee innanz inscì, t’ee de ciappà ona motria reverenda e dò ganass che t’han de seppellì30 anch quella pocca pinola d’on nas! Dormì, bev e mangia! mangià, bev e dormì! senza olter obblegh tra sto gran deffà che de incastragh quaj ciaccer e quaj lapp,35 e poeù doman de capp a dormì, mangia e bev... oh che gust, oh che spass, oh che sollev! Benedetto Trevij, borgh del Signor! Che te staga lontan di tò muraj40 i malann, i travaj; che on’aria semper fresca e remondina la possa girà semper sul mezzdì intorna a la dispensa e a la cantina, che la te possa rescià sù e inranghì45 quell moscon malarbett che sassina i pollaster e i polpett; che la possa a on besogn trovass lì semper a desposizion de quij desgraziadon50 che stanten per el cold a ciappà sogn! Nò, nò, Tommas, no stà a legg pù per brio! S’el te cria el sur zio, el gh’ha reson; no stà a legg pù, Tommas; godet in santa pas - sto ben de Dio.55 Pensa che on bell culazz e ona s’cenna e ona trippa relevada che impissa tutta ona cardega armada hin in sti temp del cazz quell che ghe voeur per fass reputazion.60 Set grass? te dan del don; set pell e oss? te petten del balloss! E adree al don già te see quanci onor ghe stravacchen i badee.65 Ora mò sti mezzenn tant nezzessari, sti s’cenn, sti taffanari se quisten fors col studi e col struzziass? Ohibò, ohibò, el mè Tommas, se quisten con la pas70 e con la santa flemma di ganass! Inscì possess anmì dà on pè in la seggia e vegnì chì cont tì a spartitt la fadiga del paccià, a juttatt per on mes a fà nient.75 Gesuss che gust! domà a tirall in ment me senti a ciappottà. Vorrev giurà denanz al Crozefiss de Comm, che l’è inscì tant miracolos, de morì anca mì in cross80 vorrev fina pregall ch’el me innorbiss s’el me catta ona sira a god on sgrizz de lumm d’ona candira, o el lumm d’on stoppin pizz, se no l’è per reson85 de invià giò polit quell pocch boccon. Tutt al pù, tutt al pù, via de sto cas, me servirev del lumm d’on quaj mocchett per vedegh a andà in lett e per fà ciar al mè car sur Tommas,90 quand ch’el se pienta in la streccioeura de la mia parenta. Ah el rid adess?... adess nee el fa bocchin?... Bravo sur Tommasin! Me ne rallegher tant de la cuccagna.95 Olter che mangià, bev, e che dormì! E quella cossa lì la se bev, la se dorma, o la se magna? Bravo, bravo, per brio, bravo sur Tommasoeu!100 Ehi! giustemm quell lenzoeu... l’è chì el sur Zio!